Raġel ta' 46 sena minn Ħaż-Żabbar sofra ġrieħi gravi iżda ma jinsabx fil-periklu tal-mewt. L-inċident seħħ f'garaxx fi Triq Santa Duminka f'Ħaż Żabbar fil-5.15 p.m. tal-Ħamis waranofsinhar. Mill-ewwel stħarriġ tal-pulizija rriżulta li, għal xi raġuni, karozza li kienet fil-garaxx li fih kien hemm iż-Żabbari ħadet in-nar. Membri mid-Dipartiment tal-Protezzjoni Ċivili taw l-ewwl għajnuna sakemm ittieħed l-Isptar Mater Dei permezz t'ambulanza, fejn iktar tard ġie ċċertifikat li sofra ġrieħi gravi.